Mange tak for det gode svar Stine  Div. piller, plastre osv. er allerede på listen, og skal til lægen på torsdag, så vil jeg spørge hende vedr. malaria piller og hvilken medicin der ellers skal med. Vi skal være anstændigt klædt, men ellers ikke rigtig nogen regler. Tror dog det skal gå ned over knæene. Tror I ikke at lyse, lette, tynde bukser vil være en god ting? Et myggenet var en rigtig go idé, det havde jeg slet ikke tænkt på! Jeg har lige fået en rigtig smart rygsæk i fødselsdagsgave, som kan foldes helt sammen, så den ikke fylder meget, og når den er foldet ud er den lavet sådan, at lynlåsen vender ind mod ryggen - den er rigtig smart! Inger: Tak, hende vil jeg prøve at skrive til 
Ja, selv tak. Jo, lyse, lette bukser og så nogle tynde strømper. Myg holder meget af lugtende fødder! Sådan noget som hygiejnebind og shampoo kan måske også være svært at oprive. Det var det i Ghana. Og så var vores erfaring, at batterierne var ringere end de danske, så hvis dit kamera kræver gode batterier, skal du måske selv medbringe.
Jeg har de sidste par år rejst en del rundt i verden, og udover det der allerede er nævnt har jeg altid haft noget antibiotika med til at behandle madforgiftning(og evt også andre bakterie forårsagede maveproblemer). Den jeg har haft med er den der hedder Ciprofloxacin, en ret stærk antobiotika. Min almindelige læge er derfor ikke meget for at udskrive den, men min tropelæge som klarer vaccinationer osv udskriver gerne til mig når jeg skal afsted.  Kig evt her, under diarré:  Jeg har været rigtig glad for at have haft dem med, så jeg kunne behandle mig selv når jeg har været i områder hvor det ikke er muligt at skaffe medicin og lægehjælp.
Nu ved jeg ikke hvornår Stine har været i Ghana, men jeg er lige kommet hjem derfra for et par uger siden og der var hverken bind, shampoo eller andre ting som f.eks. tandpasta / tandbørster svære at få fat i. De er sågar begyndt at sælge bind (always er "store" dernede) fra zinkbaljerne på hovederne. Blot til info... 
Ja jeg tænkte jo at når det nu er der nede og på et børnhjem om det så ikke kunne tænkes at de kunne bruge forskellige ting til børnene tøj legetøj også vider ved dog ikke om det overhovedet er muligt at tage den salgs med der ned....
Åh ja - man kan da også købe alt af en gadesælger efterhånden... Da jeg var i Ghana, var det kun i Accra vi kunne købe den slags fornødenheder. Til gengæld var det virkelig nemt at købe vaskepulver - det havde de overalt! Vi havde Lego og noget børnetøj med samt nogle forskellige souvenirs. Det er lidt svært. Der er så stor fattigdom, og man kan jo ikke have med til alle. Desuden er børnene i de lande ikke vant til gaver, så det kan nemt tage lidt overhånd at uddele. Vi fik faktisk sponseret både Lego (af Lego) og børnetøj (af SuperBrugsen), og vi valgte at give legetøjet til selve institutionen. Tøjet gav vi til vores naboer. Faktisk blev vi efterfølgende opsøgt, fordi der var en, som lige manglede en nederdel til den trøje, hun havde fundet. Hun var voksen og kunne passe en str. 16 år. Det var ikke lige tanken, men jeg fandt da en nederdel til hende i mit skab. Min pointe er lidt, at man ikke nødvendigvis skal tro, at man er en helt, fordi man uddeler gaver. Det er jo også vand på den mølle med, at man virkelig har mange penge, mens de intet har. Spørg evt. på børnehjemmet, om du skal tage lidt med til dem.
Tak for alle svarene, det er godt med lidt gode råd  Mit kamera lades op via ledning, og har et rejsestik med også, så det er heldigvis ikke nødvendigt med batterier. Har skrevet bind, tampax, shampoo, tandpasta o.lign. på min indkøbsliste, så det køber jeg rigeligt af(ret surt at stå der og mangle)  Min veninde er dernede nu, så jeg får hende til at spørge lederen på børnehjemmet om jeg skal tage noget med til dem. Har også tænkt mig at købe lidt ekstra vægt i flyet, så jeg kan have noget tøj og legetøj med til børnene på børnehjemmet  Artex: Jeg må hellere høre min læge på torsdag om det er muligt at få sådan noget med så, det lyder ikke helt dumt! 
Vi var også forbi Rejseklinikken inden vi skulle afsted og det var Mogens selv der skrev recepten ud på Ciprofloxacin uden at vi skulle spørge om det. Så 1 Ciprofloxacin og 2 Imodium'er, så er du garderet hvis du skulle blive rigtig syg. Ellers kan et par Imodium'er være nok, hvis det kun er en "lille" omgang. Det slap vi heldigvis for dernede denne gang, hvilket var Rigtig rart.  Hvis du har en rejseforsikring, så kan du få rabat på vacciner hos Rejseklinikken og det er jo også værd at tage med. 
Imodium er en god ting  Jeg har allerede en pakke, men må hellere købe en mere for en sikkersheds skyld!
Jeg kender én, der har været i lige netop Uganda. Han siger, at de er utroligt fattige, og det godt kan være hårdt, sådan rent mentalt. Men han er rigtigt glad for at være dernede. Han er der også for at hjælpe de fattige.. Hans oplevelse er, at de er utroligt gæstfrie (men han drak eksempelvis aldrig te, som han ofte blev budt på, med de fattige, da der er stor risiko for at blive syg af det), de er også utroligt ærlige.. Han var ude for, at han havde købt en perlekæde på et marked, (perlerne blev lavet af papir, som blev sammenpresset, hvilket er noget, der tager tid) Så kom kræmmeren pludselig og faldt på knæ for ham, og sagde, at han havde givet for meget, og undskyldte.. Han bad hende beholde pengene, og sagde, at det var fordi hun havde været så ærlig.. Børnene han mødte var også utroligt glade, selv om de har nogle skrækkelige historier at fortælle. Håber du får en fantastisk oplevelse  /Heidi
Og en pumpe (til bolden) er vel noget, der ikke fylder/vejer- og skaber glæde. Et sjippetov tilpigerne. (Jeg ved ikke, om det fås nu- men engang kunne det fås i metermål). Ellers bukseelastik til at "hoppe i elastik". Ellers vandfarver og pensler- og en rulle savsmuldstapet. Eller farver (pastel/oliekridt) og grundpapir. Dét fylder nok i bagagen. Men det er så- mange kan bruge det- og jeg tror ikke tegning/maling er først nogen steder, men alle børn kan lide det, hvis de prøver. I stedet for tapet- kan billige blokke bruges. Men tapet er bedre til vandfarver, det buler ikke. Måske vil et firma sponsorere? Du kunne måske også- få fat i nogen bøger om, de gamle lege: "Bytte gårde", "Dåsegemme"- og den slags som kan leges med meget lidt udstyr. Jeg går udfra, afrikanerne selv har nogen, men som barn- er det sjovt at lære nyt. Sanglege- er nok for besværlige! (Jeg tror ikke "Der kom en mand fra Det Røde Hav- er nem at oversætte!   ). Pas på- du ikke kommer for at lege julemand! De har et liv, der fortsætter efter dig. Og du lærer nok mest.
Xtiny: Har tænkt mig at gå en tur i Søstrene Grene, da de har rigtig mange tegne, farve, male ting  De lokale kommer hver dag og spiller fodbold på arealerne, så tror de har bold og pumpe nok, men ellers en rigtig god idé! Sjippe-tov tror jeg tilgengæld vil være et hit, godt tænkt  Har ikke planer om at købe en hel legetøjs butik, men vil hellere give dem ting der kan leges med i lang tid og af mange forskellige, og som hele børnehjemmet derfor kan få glæde af i længere tid. Har lige skrevet med min veninde der er dernede nu, og hun siger jeg skal huske rigeligt hår-elastikker, da de er MEGET interesseret i vores lange hår (de fleste dernede har helt kort hår) 
lidt mere end det, jeg lige har skrevet i en pb: - saltpulver til, hvis I skal få diarre (det får I garanteret) - sjippetove - tegneblokk / hvidt papir - farveblyanter + blyantspidser - god lommelygte (lys foran jer, hvis I går ud om aftenen, så skrider slangerne) - medicin til selvbahandling af blærebetændelse - rene sprøjter og kanyler (kan købes på apoteket) - hovedpinepiller - kvalmestillende piller (kræver recept) - alt hvad du kan opdrive af medicin mod maveproblemer - snore / garn (kan bruges til legetøj til børnene) - lim - små flasker med shampoo, creme etc, fx. fra hoteller / vareprøver. Kan bruges til gaver - billigt sæt badminton-gear - lappegrejer til badeboldene jeg foreslog.... - sy-ting - plaster, termometer, støttebind, noget til at behandle insektstik, med, solbriller (gode, køb hos en optiker) - gode sandaler & sko - sårpudder / klorhexidin - opvaskebørste og opvaskemiddel - håndklæder & viskestykker - inderpose til sovepose - sæbespåner (kan både vaske tøj og gøre rent) god tur -igen mvh Lone
Tusind tak Lone ! Super med en huskeliste   Det er bare perfekt.